
CONSILIUL LOCAL                  
 

HOTĂRÂREA NR. 55
din 19.12.2016

privind stabilirea impozitelor şi taxelor locale pentru anul 2017
 Analizând Raportul de specialitate nr. 9038 din 16.11.2016 întocmit de către Compartimentul Impozite și Taxe prin care se propune Consiliului local al comunei Sîntandrei stabilirea impozitelor şi taxelor locale pentru anul 2017, expunerea de motive a Primarului comunei Sîntandrei nr. 9043 / 16.11.2016, precum și de avizul favorabil al comisiei buget – finanțe,
Având în vedere Codul fiscal aprobat prin Legea 227/2015 privind noul cod fiscal precum si propunerile de taxe speciale/ locale pentru anul 2017 înaintate prin următoarele:

· Referat de specialitate compartiment urbanism nr. 9026 / 16.11.2016,

· Referat de specialitate compartiment agricol nr. 9033 / 16.11.2016,

· Referat de specialitate compartiment stare civilă nr. 9034 / 16.11.2016

Având în vedere dispozițiile următoarelor acte normative:

· art. 20 şi art. 30 din Legea nr. 273/2006 privind finanţele publice locale,

· Titlul IX – Impozite şi taxe locale din Legea nr. 227 / 2015 privind Codul Fiscal 

· Legea 207/2015 privind Codul de procedură fiscală 
· O.U.G. nr. 44 / 2008  privind desfășurarea activitaților economice de către persoanele fizice autorizate, întreprinderile individuale și întreprinderile familiale 
· Legea nr. 213 / 1998 privind proprietatea publică și regimul juridic al acesteia, cu modificările și completările ulterioare

· O.U.G. nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii
     Ținând cont de hotărârile anterioare ale Consiliului Local Sîntandrei privind aprobarea indicatorilor de zonare fiscala a teritoriului comunei,
În temeiul prevederilor Legii nr. 52 / 2003 privind transparenţa decizională în administraţia publică şi a Legii nr. 544 / 2001 privind liberul acces la informaţiile de interes public ,
Luând în considerare necesitatea finanţării cheltuielilor publice locale, precum şi condiţiile specifice zonei,
În baza art. 36 alin. (1), alin. (2) lit. „b”, alin. (4) lit. „c” şi art. 45 alin. (2) lit.”c” din Legea administraţiei publice locale nr. 215 / 2001, cu modificările şi completările ulterioare, cu 14 voturi “pentru”, fără voturi “împotrivă”, fără „abţineri”, din totalul de 14 consilieri prezenți la ședință,
CONSILIUL LOCAL AL COMUNEI SÎNTANDREI
HOTĂRĂȘTE:

CAP.I. DISPOZIȚII GENERALE

Art.1. Se stabilesc și se aprobă impozitele și taxele locale pe anul 2017 conform anexei nr. 1 la prezenta hotărâre și care face parte integrantă din aceasta.

Art.2. Pentru determinarea impozitelor și taxelor pe teren și construcții, cât și pentru eliberarea autorizațiilor de construire în anul 2017, se menține delimitarea zonelor aprobată prin hotărârile anterioare, respectiv:

Zona A – pentru toate clădirile și terenurile extravilane

Rangul IV – pentru localitatea Sîntandrei, aplicându – se coeficientul de corecție de 1,10


Rangul V – pentru localitatea Palota, aplicându-se coeficientul de corecție de 1,05


Art.3. Pentru determinarea impozitelor și taxelor pe terenuri intravilane, altele decât cele de terenuri cu construcții, pentru suprafața care depășește 400 mp, pentru anul 2017, propunem menținerea, delimitarea zonelor aprobată prin hotărârile anterioare, respectiv:


Zona A – terenuri intravilane, altele decât cele de terenuri cu construcții


Rangul IV – pentru localitatea Sîntandrei, aplicându – se coeficientul de corecție de 1,10


Rangul V – pentru localitatea Palota, aplicându – se coeficientul de corecție 1,00.


CAP. II. IMPOZITUL PE CLĂDIRI ȘI TAXA PE CLĂDIRI

  
Art.4. Nivelurile stabilite în sume fixe precum și cuantumul valorilor impozabile sunt prevăzute în Tabloul cuprinzând impozitele şi taxele locale pentru anul 2017, constituind Anexa nr. 1, pag. 1, care face parte integrantă din prezenta hotărâre:
1. Cota prevăzută la art. 457 alin. (1) din Legea nr. 227/2015 privind Codul fiscal (impozit/taxa pentru clădirile rezidenţiale şi clădirile – anexă în cazul persoanelor fizice), se stabileşte la 0,1 %;

2. Cota prevăzută la art. 458 alin. (1) din Legea nr. 227/2015 privind Codul fiscal (impozit/taxa pentru clădirile nerezidenţiale în cazul persoanelor fizice), se stabileşte la 0,6 %; 
3. Cota prevăzută la art. 460 alin. (1) din Legea nr. 227/2015 privind Codul fiscal (impozit/taxa pentru clădirile rezidenţiale în cazul persoanelor juridice), se stabileşte la 0,1 %
4. Cota prevăzută la art. 460 alin. (2) din Legea nr. 227/2015 privind Codul fiscal (impozit/taxa pentru clădirile nerezidenţiale în cazul persoanelor juridice), se stabileşte la 1 %;
5. Cota prevăzută la art. 460 alin. (8) din Legea nr. 227/2015 privind Codul fiscal (impozit/taxa pentru clădirile a căror valoare impozabilă nu a fost actualizată în ultimii 3 ani anteriori anului de referinţă în cazul persoanelor juridice), se stabileşte la 5% 
6. În baza art. 489 alin. 1,2 și 3 din Legea nr. 227/2015 privind Codul fiscal, se pot majora impozitele și taxele locale prin aplicarea unei cote de 7,5%.
Art.5. Pentru plata cu anticipație până la 31 martie, a impozitului pe clădiri, datorat pentru întregul an de către contribuabili până la 31 martie, se acordă o bonificație de 10 % pentru persoanele fizice și 5 % pentru persoanele juridice.
CAP.III. IMPOZITUL PE TEREN ȘI TAXA PE TEREN
Art.6. Nivelurile stabilite în sume fixe precum și cuantumul valorilor impozabile sunt prevăzute în Tabloul cuprinzând impozitele şi taxele locale pentru anul 2017, constituind Anexa nr. 1 pag. 2 și 3, care face parte integrantă din prezenta hotărâre:
1. Conform art. 465 alin 2 din Legea nr. 227/2015 privind Codul fiscal - Impozitul / Taxa pe terenurile amplasate în intravilan – terenuri cu construcții, precum și terenul înregistrat în registrul agricol la altă categorie de folosință decât cea de terenuri cu construcții în suprafață de până la 400 mp – pag. 2 din anexă.
2. Conform art. 465 alin 4 din Legea nr. 227/2015 privind Codul fiscal - Impozitul / Taxa pe terenurile amplasate în intravilan – orice altă categorie de folosință decât cea de terenuri cu construcții, pentru suprafața care depășește 400 mp – pag. 2 din anexă.
3. Conform art. 465 alin 7 din Legea nr. 227/2015 privind Codul fiscal - Impozitul / Taxa pe terenurile amplasate în extravilan – pag. 3 din anexă.
Art.7. Pentru plata cu anticipație până la 31 martie, a impozitului pe teren , datorat pentru întregul an de către contribuabili până la 31 martie, se acordă o bonificație de 10 % pentru persoanele fizice și 5 % pentru persoanele juridice.
CAP.IV. IMPOZITUL PE MIJLOACELE DE TRANSPORT
Art.8. Nivelurile stabilite în sume fixe precum și cuantumul valorilor impozabile sunt prevăzute în Tabloul cuprinzând impozitele şi taxele locale pentru anul 2017, constituind Anexa nr. 1 pag. 3-6, care face parte integrantă din prezenta hotărâre:
1. Conform art. 470 alin. (2) din Legea nr. 227 / 2015 - impozitul pentru mijloacele de transport cu tracțiune mecanică- pag. 3 din anexă.
2. Conform art. 470 alin. (5) din Legea nr. 227 / 2015 – impozitul pentru autovehicule de transport marfă cu masa totală maximă autorizată egală sau mai mare de 12 tone – pag. 4 din anexă.
3. Conform art. 470 alin. (6) din Legea nr. 227 / 2015 – impozitul pentru combinații de autovehicule, autovehicul articulat sau tren rutier, de transport marfă cu masatotală autorizată egală sau mai mare de 12 tone – pag. 5 din anexă.

4. Conform art. 470 alin. (7) din Legea nr. 227 / 2015 – impozitul pentru remorci, semiremorci sau rulote – pag. 6 din anexă.
5. Conform art. 470 alin. (8) din Legea nr. 227 / 2015 – impozitul pentru mijloacele de transport pe apă – pag. 6 din anexă.

        Art.9. Pentru plata cu anticipație până la 31 martie, a impozitului pe mijloacele de transport, datorat pentru întregul an de către contribuabili până la 31 martie, se acordă o bonificație de 10 % pentru persoanele fizice și 5 % pentru persoanele juridice.
       Art.10. Se majorează impozitul pe clădiri, teren intravilan și extravilan, precum și mijloace de transport în cazul persoanelor fizice, astfel:
· Clădiri – 10 %;

· Teren intravilan și extravilan – 10 %;

· Mijloace de transport – 5 %.

CAP.V. TAXA PENTRU ELIBERAREA CERTIFICATELOR, AVIZELOR ŞI AUTORIZAŢIILOR
Art.11. Nivelurile stabilite în sume fixe precum și cuantumul valorilor impozabile, conform art. 474 și art. 475 din Legea nr. 227 / 2015, sunt prevăzute în Tabloul cuprinzând impozitele şi taxele locale pentru anul 2017, constituind Anexa nr. 1 pag. 7 și 8, care face parte integrantă din prezenta hotărâre.
CAP.VI. TAXA PENTRU FOLOSIREA MIJLOACELOR DE RECLAMA ŞI PUBLICITATE
Art.12. Nivelurile stabilite în sume fixe precum și cuantumul valorilor impozabile, conform art. 477 alin. 5 și art. 478 alin. 2 din Legea nr. 227 / 2015, sunt prevăzute în Tabloul cuprinzând impozitele şi taxele locale pentru anul 2017, constituind Anexa nr. 1 pag. 8, care face parte integrantă din prezenta hotărâre.
CAP.VII. IMPOZITUL PE SPECTACOLE
Art.13. Nivelurile stabilite în sume fixe precum și cuantumul valorilor impozabile, conform art. 481 alin. 2 din Legea nr. 227 / 2015, sunt prevăzute în Tabloul cuprinzând impozitele şi taxele locale pentru anul 2017, constituind Anexa nr. 1 pag. 8 și 9, care face parte integrantă din prezenta hotărâre.

CAP.VIII. ALTE TAXE SPECIALE
Art.14. Nivelurile stabilite în sume fixe precum și cuantumul valorilor impozabile, conform art. 484 din Legea nr. 227 / 2015, sunt prevăzute în Tabloul cuprinzând impozitele şi taxele locale pentru anul 2017, constituind Anexa nr. 1 pag. 9, care face parte integrantă din prezenta hotărâre.

CAP.XI. ALTE TAXE LOCALE

Art.15. Nivelurile stabilite în sume fixe precum și cuantumul valorilor impozabile, conform art. 486 din Legea nr. 227 / 2015, sunt prevăzute în Tabloul cuprinzând impozitele şi taxele locale pentru anul 2017, constituind Anexa nr. 1 pag. 10 și 11, care face parte integrantă din prezenta hotărâre.

CAP. XI. TAXELE EXTRAJUDICIARE DE TIMBRU

Art.16. Se stabilesc nivelurile taxelor extrajudiciare de timbru instituite prin Legea nr. 117 / 1999 în cuantumurile prezentate în Anexa nr. 1 – pag. 11 și 12 care face parte integrantă din prezenta hotărâre.


CAP.X. SANCŢIUNI

Art.17. Încalcarea / nerespectarea legislatiei referitoare la impozitele și taxele locale, precum și sancțiunile aplicate în anul 2017, conform art. 493 din Legea nr. 227 / 2015, sunt detaliate în Anexa nr. 1 – pag. 11 și 12, care face parte integrantă din prezenta hotărâre.

CAP. XII. DISPOZITII TRANZITORII

Art.18. Persoanele fizice care la data de 31 decembrie 2016 au în proprietate clădiri nerezidențiale sau clădiri cu destinație mixtă au obligația să depună declarații până la 31 martie 2017, conform modelului aprobat.

Art.19. Persoanele juridice au obligația să depună declarații privind clădirile pe care le dețin în proprietate la data de 31 decembrie 2016, destinația și valoarea impozabilă a acestora până la 31 martie 2017.
 
Art.20. Scutirile sau reducerile de la plata impozitului / taxei pe clădiri, a impozitului / taxei pe teren, a impozitului pe mijloacele de transport se aplică începând cu data de de 1 ianuarie 2017 persoanelor care dețin documente justificative emise până la data de 31 decembrie 2016 și care sunt depuse la compartimentele din cadrul aparatului de specialitate al primarului până la data de 31decembrie 2016.

În categoria scutirilor de la impozitele și taxele locale se încadrează și beneficiarii Legii nr. 309 / 2002 privind recunoașterea și acordarea unor drepturi persoanelor care au efectuat stagiul militar în vadrul Direcției Generale a Serviciului Muncii în perioada 1950 - 1961, precum și văduvelor rămase necăsătorite ale acestor beneficiari.


Art.21. Cu ducerea la îndeplinire a prezentei hotărâri se încredinţează Primarul comunei, precum și compartimentele de specialitate responsabile pentru stabilirea, controlul și colectarea impozitelor și taxelor locale, precum și a amenzilor și penalităților aferente.
  Art.22.  Prezenta hotărâre se comunică cu: 
· Instituţia Prefectului judeţului Bihor,
· Primarul comunei Sîntandrei,

· Compartimentele de specialitate,
· Afișare pe site – ul instituției.
· Dosar special de ședință
PREȘEDINTE DE ȘEDINȚĂ

